               COMISIA EUROPEANĂ
            Bruxelles, 7.9.2018
            COM(2018) 622 final
            2018/0324(NLE)
            Propunere de
            DECIZIE A CONSILIULUI
            de stabilire a poziției care urmează să fie adoptată în numele Uniunii Europene în cadrul Comitetului pentru achiziții publice cu privire la aderarea Australiei la Acordul privind achizițiile publice
            (Text cu relevanță pentru SEE)

               EXPUNERE DE MOTIVE

               1. Obiectul propunerii

               Prezenta propunere se referă la decizia de stabilire a poziției care urmează să fie adoptată în numele Uniunii în cadrul Comitetului pentru achiziții publice, în legătură cu adoptarea preconizată a unei decizii a Comitetului în ceea ce privește aderarea Australiei la Acordul privind achizițiile publice.

               2. Contextul propunerii

               2.1Acordul privind achizițiile publice

               Acordul privind achizițiile publice (denumit în continuare „acordul”) este un acord multilateral în cadrul OMC, prin care părțile la acord urmăresc să își deschidă reciproc piețele de achiziții publice. Versiunea revizuită a acordului a intrat în vigoare la 6 aprilie 2014.

               Uniunea Europeană este parte la acord.

               La 2 iunie 2015, Australia a depus o cerere de aderare la Acord. La 30 septembrie 2016 și la 2 iunie 2017, aceasta a transmis oferte revizuite privind acoperirea.

               Comisia a negociat, în numele Uniunii, o serie de angajamente de deschidere a pieței din partea Australiei, atât la nivel bilateral, cât și în cadrul Comitetului pentru achiziții publice.

               Ulterior, la 7 martie 2018, Australia a transmis o ofertă finală către Comitetul pentru achiziții publice. În cele ce urmează, este prezentat un rezumat al ofertei finale a Australiei și al evaluării acesteia de către Comisie.

               Prezenta decizie permite Comisiei să exprime poziția adoptată în numele Uniunii Europene cu privire la aderarea Australiei la Comitetul pentru achiziții publice.

               2.2.Comitetul pentru achiziții publice

               Comitetul pentru achiziții publice a fost instituit pentru a gestiona punerea în aplicare a AAP. Acesta este alcătuit din reprezentanți ai fiecărei părți, precum și din membri ai OMC și din organizații interguvernamentale cu statut de observator.

               Comitetul se reunește în mod regulat, aproximativ de patru ori pe an, pentru a oferi părților posibilitatea de a se consulta asupra oricăror aspecte legate de punerea în aplicare și funcționarea acordului sau de realizarea obiectivelor sale. El îndeplinește și alte responsabilități care îi pot fi atribuite de către părți.

               Comitetul informează anual Consiliul General al OMC cu privire la activitățile sale și la evoluțiile legate de punerea în aplicare și funcționarea acordului.

               Uniunea Europeană, la fel ca toate celelalte părți, este un membru al comitetului, în cadrul căruia este reprezentată de Comisie.

               2.3.Actul avut în vedere al Comitetului pentru achiziții publice

               La 27 iunie 2018, în cadrul reuniunii informale a Comitetului pentru achiziții publice, Comisia a exprimat acordul de principiu al Uniunii Europene cu privire la aderarea Australiei la Acordul privind achizițiile publice, sub rezerva respectării de către Australia a condițiilor de aderare prezentate de Uniunea Europeană.

               La 17 octombrie 2018, cu ocazia reuniunii sale oficiale, Comitetul pentru achiziții publice urmează să adopte o decizie cu privire la aderarea Australiei la Acordul privind achizițiile publice (denumită în continuare „actul avut în vedere”).

               Scopul actului avut în vedere este de a accepta aderarea Australiei la Acordul privind achizițiile publice în conformitate cu articolul XXII:2 din acord.

               Adoptarea deciziei va face obiectul procedurilor interne ale părților. În conformitate cu articolul XXII din acord, „Orice membru al OMC poate adera la prezentul acord în condiții care urmează a fi convenite între membrul respectiv și părți, condiții prevăzute într-o decizie a Comitetului”. Aderarea are loc prin depunerea la Directorul General al OMC a unui instrument de aderare care precizează condițiile convenite în acest sens. Prezentul acord intră în vigoare pentru un membru aderent la acesta în cea de a treizecea zi de la data depunerii instrumentului de aderare.

               3.Poziția care urmează să fie adoptată în numele Uniunii

                Oferta finală a Australiei

               Angajamente privind accesul pe piețe (entitățile, bunurile, serviciile și serviciile de construcții vizate)

               Praguri

               Australia aplică în anexa 1 pragurile aplicate de regulă de către părțile la acord pentru bunuri, servicii și servicii de construcții. Cu toate acestea, în anexa 2, pentru bunuri și servicii, Australia prevede un prag mai ridicat (355 000 DST), decât cel al UE (200 000 DST). În anexa 3, pragurile pentru bunuri și servicii corespund pragurilor stabilite la nivelul UE (400 000 DST); cu toate acestea, Australia include entități corespunzătoare organismelor de drept public în anexa 3, în timp ce UE acoperă aceste entități în anexa 2, cu un prag mai scăzut.

               Entități

               În anexa 1 („entități guvernamentale centrale”), Australia prevede o listă exhaustivă în care sunt enumerate entitățile guvernamentale centrale ale căror proceduri de achiziții publice sunt deschise părților la acord. Acoperirea este completă. Anexa 1 include patru note. Nota 1 stipulează că acordul vizează numai entitățile enumerate în respectiva anexă (inclusiv un birou din cadrul unei entități incluse pe listă). Nota 2 prevede că acordul nu vizează achizițiile de autovehicule de către orice entitate care figurează în respectiva anexă. Cu toate acestea, nota în cauză urmează să fie eliminată treptat și se aplică numai până la 1 ianuarie 2019. Nota 3 prevede că acordul nu vizează achizițiile efectuate de către serviciul de consiliere juridică al guvernului Australiei sau în numele acestui serviciu. Nota 4 se referă la achizițiile Ministerului Apărării.

               În anexa 2 („entități guvernamentale subcentrale”), acoperirea prevăzută de Australia este limitată la entitățile publice ale statelor și teritoriilor. Nivelurile subcentrale mai mici, cum ar fi orașele, nu sunt acoperite. Serviciile de utilități generale, căile ferate și alte sectoare legate de transport (cum sunt construcțiile de drumuri și porturile) intră sub responsabilitatea statelor și teritoriilor. Cu toate acestea, doar un număr limitat de entități (în special din sectorul transporturilor) este propus în anexa 2. Unele răspunsuri din partea Australiei indică faptul că aceste entități operează pe o bază comercială sau sunt privatizate. Pragurile pentru bunuri și servicii sunt mai ridicate (355 000 DST) decât cel al UE (200 000 DST).

               Rezerva referitoare la autovehicule figurează în continuare în notă pentru teritoriul capitalei australiene, pentru New South Wales, Queensland, South Australia și Victoria. Capitolele consacrate celorlalte trei teritorii nu conțin această notă. Anexa 2 conține, de asemenea, o serie de alte note limitate referitoare la teritorii specifice.

               În anexa 3 („alte entități”), Australia enumeră 26 de entități. Această listă este mai degrabă o listă standard oferită de Australia în acordurile sale de liber schimb. Pragurile pentru bunuri și servicii corespund pragurilor stabilite la nivelul UE (400 000 DST); cu toate acestea, Australia include entități corespunzătoare organismelor de drept public în anexa 3, în timp ce UE acoperă aceste entități în anexa 2, cu un prag mai scăzut.

               Întreprinderile publice australiene par a fi comparabile cu întreprinderile publice din UE, pe care Uniunea le precizează în anexa 3 în cazul în care acestea își desfășoară activitatea în sectorul serviciilor de utilități publice de apă, electricitate, porturi și aeroporturi, transport urban și transport feroviar (abordare bazată pe definiție). Întreprinderile publice australiene din sectorul serviciilor de utilități publice nu sunt acoperite.

               Bunuri

               Australia propune o listă negativă pentru bunuri. Australia se angajează să acopere toate achizițiile de bunuri efectuate de către entitățile acoperite, fiind excluse doar câteva servicii foarte specifice (achizițiile de sânge și de produse din sânge inclusiv produsele derivate din plasmă).

               Servicii

               Australia propune o listă negativă pentru servicii. Australia oferă o acoperire foarte cuprinzătoare a serviciilor, respectiv a tuturor serviciilor furnizate de către entitățile acoperite, fiind excluse doar câteva servicii foarte specifice (achizițiile de servicii de fracționare a plasmei; serviciile publice de publicitate; serviciile de sănătate și de protecție socială; serviciile de cercetare și dezvoltare). Australia include o notă privind reciprocitatea, conform căreia numai serviciile acoperite de alte părți la acord sunt oferite părților respective.

               Servicii de construcții

               Australia propune o listă negativă pentru construcții. Australia oferă toate serviciile de construcții din diviziunea 51 a Clasificării Centrale a Produselor (CPC Prov.) și din sistemul OMC de clasificare - MTN. GNS/W/120, achiziționate de entitățile precizate în anexele 1, 2 și 3, astfel cum este propus de obicei de către părțile la acord.

               Note generale

               În anexa 7, Australia include două note generale. În conformitate cu nota 1, acordul nu se aplică niciunei forme de preferință în beneficiul întreprinderilor mici și mijlocii, măsurilor de protecție a patrimoniului național cu valoare artistică, istorică sau arheologică, măsurilor pentru sănătatea și bunăstarea populațiilor indigene, achizițiilor de bunuri și servicii efectuate în afara teritoriului părții contractante pentru a fi consumate în afara teritoriului părții contractante. Pentru o mai mare certitudine, nota 2 prevede următoarele: acordul nu se aplică achizițiilor finanțate prin granturi și sponsorizări primite de la persoane care nu sunt prevăzute în anexele 1, 2 sau 3; acesta nu se aplică achizițiilor publice efectuate de o entitate contractantă de la o altă entitate a administrației publice; niciun element din prezentul acord nu împiedică partea contractantă sau entitățile sale contractante să elaboreze, să adopte sau să aplice specificații tehnice necesare pentru a proteja informațiile publice sensibile, inclusiv specificații care pot afecta sau limita stocarea, găzduirea sau prelucrarea unor astfel de informații în afara teritoriului părții contractante; o entitate contractantă poate utiliza, în temeiul articolului XIII:1, proceduri de licitație restrânsă pentru propunerile inovatoare nesolicitate.

               Legislația Australiei

               Legislația Australiei în domeniul achizițiilor publice acoperite pare să fie nediscriminatorie. În conformitate cu normele Commonwealth-ului privind achizițiile publice, în vigoare în Australia, cadrul de achiziții publice al acesteia este nediscriminatoriu. În temeiul acestor norme, toți furnizorii potențiali ai administrațiilor publice trebuie să fie tratați în mod echitabil pe baza capacităților lor comerciale, juridice, tehnice și financiare și nu trebuie să fie discriminați din cauza dimensiunii lor, a gradului de control străin sau de participare străină la capital, a localizării lor sau a originii produselor și serviciilor lor. Prin urmare, legislația Australiei în materie de achiziții publice pare să fie deschisă, transparentă și nediscriminatorie, în conformitate cu cerințele acordului. Cu toate acestea, oferta finală a Australiei conține în anexa 7 o excludere largă privind orice formă de preferință în beneficiul întreprinderilor mici și mijlocii, care urmează să fie abordată în cadrul rezervelor UE față de Australia și reflectată în lista UE din apendicele I.

               Evaluarea de către Comisie a ofertei Australiei

               Australia deschide larg piața achizițiilor sale publice tuturor părților la acord, având o ofertă foarte cuprinzătoare în materie de entități, bunuri, servicii și servicii de construcții, precum și o legislație nediscriminatorie. În plus, Australia nu menține nicio restricție specifică împotriva vreunei părți la acord. Cu toate acestea, având în vedere faptul că acoperirea oferită de Australia, chiar dacă este semnificativă, nu este completă, ar fi oportun să se introducă (în privința Australiei) anumite restricții sau excepții specifice referitoare la accesul pe piața achizițiilor publice a Uniunii, așa cum a procedat UE în trecut în privința părților la acord care oferă doar o acoperire parțială.

               Următoarele restricții specifice, care vor deveni parte a condițiilor de aderare a Australiei la acord și urmează să fie adoptate de către Comitetul pentru achiziții publice, vor fi reflectate în lista UE din apendicele I:

               ·Anexa 1, secțiunea 2 (Autoritățile contractante ale guvernelor centrale ale statelor membre ale UE), punctul 3:

               Australia va fi adăugată la lista părților la acord care au acces la procedurile de achiziții ale unui număr mai mic de autorități contractante ale guvernelor centrale decât restul părților la acord.

               ·Anexa 1, Note la anexa 1, nota 2:

               Având în vedere nota generală a Australiei de excludere din acord a preferințelor pentru IMM-uri, UE va introduce o rezervă în acest sens. Australia va fi menționată în lista țărilor care figurează în nota 2 din Notele la anexa 1 la apendicele I privind angajamentele Uniunii Europene, alături de Japonia, Coreea și SUA. Prin urmare, dispozițiile articolului XVIII nu se vor aplica în cazul furnizorilor și prestatorilor de servicii din Australia în ceea ce privește contestarea atribuirii de contracte pentru IMM-uri de către alte părți decât Japonia, Coreea, SUA și Australia, până când UE va constata că Australia nu mai aplică măsuri discriminatorii în favoarea anumitor întreprinderi naționale mici și a unor întreprinderi naționale deținute de minorități.

               ·Anexa 2, Note la anexa 2, nota 1:

               Având în vedere că Australia prevede, în anexa 2, un grad de acoperire limitat, UE va propune Australiei efectuarea de achiziții publice de către autoritățile contractante locale (unități administrative de la nivelul NUTS 1). În privința unităților administrative de la nivelurile NUTS 2 și NUTS 3 din Regulamentul 1059/2003 (astfel cum a fost modificat) în ceea ce privește bunurile, serviciile, furnizorii și prestatorii de servicii din Australia, procedurile de achiziții publice derulate de autoritățile contractante ale unităților administrative de la nivelurile NUTS 2 și 3 nu vor fi propuse Australiei.

               ·Anexa 2, Note la anexa 2, nota 1:

               Având în vedere că pragul aplicat de Australia în cazul achizițiilor de bunuri și servicii de către entitățile regionale și locale precizate în anexa 2 (355 000 DST), respectiv în cazul organismelor de drept public menționate în anexa 3 (400 000 DST) este mai mare decât pragul UE în temeiul AAP (200 000 DST), UE va introduce rezerva pentru achizițiile cuprinse între 200 000 DST și 355 000 DST efectuate de autorități contractante regionale, respectiv între 200 000 și 400 000 DST în cazul organismelor publice reglementate de anexa 2 la apendicele I privind angajamentele Uniunii Europene, în măsura în care sunt în cauză bunuri și servicii, precum și furnizori și prestatori de servicii din Australia.

               ·Anexa 2, Note la anexa 2, nota 1:

               Având în vedere rezerva pentru autovehicule cuprinsă în nota pentru teritoriul capitalei Australiei, pentru New South Wales, Queensland, South Australia și Victoria, UE va introduce o rezervă în ceea ce privește achizițiile de autovehicule și de componente pentru autovehicule efectuate de entitățile contractante reglementate de anexa 2, citând capitole specifice ale Nomenclaturii Combinate (NC) (și anume, pentru autovehicule: 8702, 8703, 8704, 8705, 8711, 8713; pentru componente pentru autovehicule: 870600, 8707, 8708, 8714, 8716).

               ·Anexa 2, Note la anexa 2, nota 2:

               Având în vedere nota generală a Australiei de excludere din acord a preferințelor pentru IMM-uri, UE va introduce o rezervă în acest sens. Australia va fi menționată în lista țărilor care figurează în nota 2 din Notele la anexa 2 la apendicele I privind angajamentele Uniunii Europene, alături de Japonia, Coreea și SUA. Prin urmare, dispozițiile articolului XVIII nu se vor aplica în cazul furnizorilor și prestatorilor de servicii din Australia în ceea ce privește contestarea atribuirii de contracte pentru IMM-uri de către alte părți decât Japonia, Coreea, SUA și Australia, până când UE va constata că Australia nu mai aplică măsuri discriminatorii în favoarea anumitor întreprinderi naționale mici și a unor întreprinderi naționale deținute de minorități.

               ·Anexa 3, Note la anexa 3, nota 6:

               În cazul entităților subcentrale, Australiei îi va fi propusă o acoperire mai limitată. UE nu va oferi Australiei achiziții efectuate de entitățile care își desfășoară activitatea în următoarele sectoare: i) producția, transportul sau distribuția de apă potabilă aflate sub incidența prezentei anexe; ii) producția, transportul sau distribuția de energie electrică aflate sub incidența prezentei anexe; iii) instalațiile aeroportuare aflate sub incidența prezentei anexe; iv) instalațiile portuare maritime sau interioare sau alte terminale de transport aflate sub incidența prezentei anexe; v) serviciile urbane de transport feroviar, tramvaie, troleibuze sau autobuze aflate sub incidența prezentei anexe și vi) transportul feroviar care intră în sfera de aplicare a prezentei anexe în ceea ce privește livrările, serviciile, furnizorii și prestatorii de servicii din Australia. Pentru mai multe detalii, a se vedea nota 6 din Notele la anexa 3 la apendicele I privind angajamentele Uniunii Europene.

               În cazul în care oricare altă parte la acord ar include excepții specifice referitoare la acoperirea sa cu privire la Australia, acest lucru ar fi reflectat, de asemenea, în decizia Comitetului pentru achiziții publice în ceea ce privește condițiile de aderare a Australiei. Cu toate acestea, ar trebui remarcat faptul că orice astfel de restricții sau de excepții referitoare la acoperire, formulate de o parte la acord și care privesc în mod specific Australia, nu ar afecta oferta finală a Australiei, prevăzută mai sus, și nici rezervele specifice propuse de UE ori acoperirea convenită în comun de către actualele părți la acord.

               Recomandare

               Se preconizează că aderarea Australiei la acord va avea o contribuție extrem de benefică la continuarea procesului de deschidere a piețelor de achiziții publice la nivel internațional, prin creșterea numărului părților la acord și deci prin încurajarea aderării altor țări la acord. Comisia recomandă acceptarea ofertei Australiei, sub rezerva respectării restricțiilor menționate mai sus cu privire la acoperirea Uniunii în ceea ce privește Australia.

               În consecință, se propune să fie împuternicită Comisia pentru a prezenta, în cadrul Comitetului pentru achiziții publice, poziția Uniunii în favoarea aderării Australiei, sub rezerva restricțiilor menționate anterior, poziția respectivă urmând să fie reflectată în decizia Comitetului pentru achiziții publice în ceea ce privește aderarea Australiei la AAP.

               4.Temei juridic

               4.1.Temeiul juridic procedural

               4.1.1. Principii

               Articolul 218 alineatul (9) din Tratatul privind funcționarea Uniunii Europene (TFUE) prevede posibilitatea adoptării unor decizii de stabilire „a pozițiilor care trebuie adoptate în numele Uniunii în cadrul unui organism creat printr-un acord, în cazul în care acest organism trebuie să adopte acte cu efecte juridice, cu excepția actelor care modifică sau completează cadrul instituțional al acordului.”

               Noțiunea de „acte cu efecte juridice” include actele care au efecte juridice în temeiul normelor de drept internațional aplicabile organismului în cauză. Sunt, de asemenea, incluse instrumentele care nu au un caracter obligatoriu în temeiul dreptului internațional, dar care „au vocația de a influența în mod decisiv conținutul reglementării adoptate de legiuitorul Uniunii”
                  1
               .

               4.1.2. Aplicarea în cazul în discuție

               Comitetul pentru achiziții publice este un organism creat printr-un acord, și anume prin Acordul privind achizițiile publice.

               Actul pe care Comitetul pentru achiziții publice este invitat să îl adopte este un act cu efecte juridice.

               Actul avut în vedere nu completează și nu modifică cadrul instituțional al acordului.

               Prin urmare, temeiul juridic procedural al deciziei propuse este articolul 218 alineatul (9) din TFUE.

               4.2. Temeiul juridic material

               4.2.1. Principii

               Temeiul juridic material al unei decizii adoptate în temeiul articolului 218 alineatul (9) din TFUE depinde în primul rând de obiectivul și de conținutul actului avut în vedere cu privire la care se adoptă o poziție în numele Uniunii. În cazul în care actul avut în vedere urmărește mai multe obiective sau include mai multe elemente, iar unul dintre aceste obiective sau elemente poate fi identificat ca fiind obiectivul sau elementul principal, în timp ce celelalte obiective sau elemente au mai degrabă un caracter accesoriu, decizia adoptată în temeiul articolului 218 alineatul (9) din TFUE trebuie să se întemeieze pe un singur temei juridic material, respectiv cel impus de obiectivul sau de elementul principal sau predominant.

               4.2.2. Aplicarea în cazul în discuție

               Obiectivul principal și conținutul actului avut în vedere se referă la politica comercială comună.

               Prin urmare, temeiul juridic material al deciziilor propuse este articolul 207 din TFUE.

               4.3. Concluzie

               Temeiul juridic al deciziei propuse ar trebui să fie articolul 207 din TFUE coroborat cu articolul 218 alineatul (9) din TFUE.

               5.
                     Publicarea actului avut în vedere

               Întrucât actul Comitetului pentru achiziții publice va modifica Acordul privind achizițiile publice, este necesar ca acesta să fie publicat în Jurnalul Oficial al Uniunii Europene după adoptarea sa.

               2018/0324 (NLE)

               Propunere de

               DECIZIE A CONSILIULUI

               de stabilire a poziției care urmează să fie adoptată în numele Uniunii Europene în cadrul Comitetului pentru achiziții publice cu privire la aderarea Australiei la Acordul privind achizițiile publice

               (Text cu relevanță pentru SEE)

               CONSILIUL UNIUNII EUROPENE,

               având în vedere Tratatul privind funcționarea Uniunii Europene, în special articolul 207 alineatul (4) primul paragraf, coroborat cu articolul 218 alineatul (9),

               având în vedere propunerea Comisiei Europene,

               întrucât:

               (1)La data de 2 iunie 2015, Australia a depus o cerere de aderare la Acordul privind achizițiile publice (denumit în continuare „AAP”).

               (2)Angajamentele Australiei privind acoperirea sunt expuse în oferta sa finală, astfel cum a fost comunicată, la 7 martie 2018, părților la AAP (denumite în continuare „părțile”).

               (3)Deși oferta Australiei este cuprinzătoare, aceasta nu asigură o acoperire completă. Prin urmare, este oportun să se introducă anumite excepții specifice Australiei în ceea ce privește acoperirea Uniunii. Aceste excepții specifice, astfel cum sunt reflectate în anexa la prezenta decizie, vor deveni parte a condițiilor de aderare a Australiei la AAP și se vor regăsi în decizia adoptată de către Comitetul pentru achiziții publice (denumit în continuare „Comitetul AAP”) privind aderarea Australiei.

               (4)Se preconizează că aderarea Australiei la AAP va avea o contribuție benefică la continuarea procesului de deschidere a piețelor de achiziții publice la nivel internațional.

               (5)Articolul XXII alineatul (2) din AAP prevede că orice membru al OMC poate adera la acord în condiții ce urmează a fi convenite între membrul respectiv și părți, aceste condiții fiind prevăzute într-o decizie a Comitetului AAP.

               (6)În consecință, este necesar să se stabilească poziția care urmează să fie adoptată în numele Uniunii în cadrul Comitetului AAP în ceea ce privește aderarea Australiei,

               ADOPTĂ PREZENTA DECIZIE:

               Articolul 1

               Poziția care urmează să fie adoptată în numele Uniunii în cadrul Comitetului pentru achiziții publice este de aprobare a aderării Australiei la Acordul privind achizițiile publice, sub rezerva condițiilor de aderare specifice stabilite în anexa la prezenta decizie.

               Articolul 2

               Prezenta decizie se adresează Comisiei.

               Adoptată la Bruxelles,

                     Pentru Consiliu

                     Președintele

                     (1)

                        Hotărârea Curții de Justiție din 7 octombrie 2014, Germania/Consiliu, C-399/12, ECLI:EU:C:2014:2258, punctele 61-64.

    ---documentbreak---

               COMISIA EUROPEANĂ
            Bruxelles, 7.9.2018
            COM(2018) 622 final
            ANEXĂ
            la
            Propunerea de decizie a Consiliului
            de stabilire a poziției care urmează să fie adoptată în numele Uniunii Europene în cadrul Comitetului pentru achiziții publice cu privire la aderarea Australiei la Acordul privind achizițiile publice

               ANEXĂ

               CONDIȚIILE UE PRIVIND ADERAREA AUSTRALIEI LA AAP

               Odată cu aderarea Australiei la Acordul privind achizițiile publice:

               - punctul 3 din secțiunea 2 („Autoritățile contractante ale guvernelor centrale ale statelor membre ale UE”) din anexa 1 la apendicele I privind angajamentele Uniunii Europene se citește după cum urmează:

               „3.
                     În cazul bunurilor, serviciilor, furnizorilor și prestatorilor de servicii din Statele Unite ale Americii, Canada, Japonia, Hong-Kong – China; Singapore; Coreea, Armenia, Teritoriul vamal distinct Taiwan, Penghu, Kinmen și Matsu, Noua Zeelandă și Australia, procedurile de achiziții publice derulate de următoarele autorități contractante ale guvernelor centrale, cu condiția ca acestea să nu fie marcate cu un asterisc.”

               - Nota 2 din Notele la anexa 1 la apendicele I privind angajamentele Uniunii Europene se modifică după cum urmează:

               „2.
                     „Dispozițiile articolului XVIII nu se aplică furnizorilor și prestatorilor de servicii din Japonia, Coreea, SUA și Australia în ceea ce privește contestarea atribuirii de contracte unui furnizor sau prestator de servicii al părților, altele decât cele menționate, care sunt întreprinderi mici sau mijlocii în temeiul dispozițiilor relevante din legislația UE, până în momentul în care UE va constata că acestea nu mai aplică măsuri discriminatorii în favoarea anumitor întreprinderi mici naționale și a unor întreprinderi naționale deținute de minorități.”

               Odată cu aderarea Australiei la Acordul privind achizițiile publice:

               - La Nota 1 din Notele la anexa 2 la apendicele I privind angajamentele Uniunii Europene, după litera (g) se adaugă următoarele litere:

               „(h)
                     procedurile de achiziții derulate de autoritățile contractante locale [autoritățile contractante ale unităților administrative de la nivelurile NUTS 2 și NUTS 3 și unitățile administrative mai mici, astfel cum sunt prevăzute în Regulamentul 1059/2003 (astfel cum a fost modificat)] în ceea ce privește bunurile, serviciile, furnizorii și prestatorii de servicii din Australia;

               (i)
                     procedurile de achiziții de bunuri și servicii cuprinse între 200 000 și 355 000 DST efectuate de autorități contractante regionale, respectiv între 200 000 și 400 000 DST în cazul organismelor publice aflate sub incidența prezentei anexe în ceea ce privește furnizorii și prestatorii de servicii din Australia;

               (j)
                     procedurile de achiziții ale următoarelor produse, derulate de entitățile contractante aflate sub incidența prezentei anexe:

               iautovehicule, astfel cum sunt descrise în capitolele din Nomenclatura combinată (NC) precizate mai jos:

               8702
                     autovehicule pentru transportul a minimum 10 persoane, inclusiv conducătorul

               8703
                     autoturisme și alte autovehicule, proiectate în principal pentru transportul persoanelor (altele decât cele de la poziția 8702), inclusiv mașinile de tip „break” și mașinile de curse

               8704
                     autovehicule pentru transportul mărfurilor

               8705
                     autovehicule pentru utilizări speciale, altele decât cele proiectate în principal pentru transportul de persoane sau de mărfuri (de exemplu, pentru depanare, automacarale, pentru stingerea incendiilor, autobetoniere, pentru curățarea străzilor, pentru împrăștiat materiale, autoateliere, unități radiologice auto)

               8711
                     motociclete (inclusiv mopede) și biciclete sau similare, echipate cu motor auxiliar, cu sau fără ataș; atașe

               8713
                     scaune cu rotile și alte vehicule pentru invalizi, chiar cu motor sau cu alt mecanism de propulsie

               iicomponente pentru autovehicule, astfel cum sunt descrise în capitolele din Nomenclatura combinată (NC) precizate mai jos:

               8706 00
                     șasiuri echipate cu motor pentru autovehiculele de la pozițiile 8701-8705

               8707
                     caroserii (inclusiv cabinele) pentru autovehiculele de la pozițiile 8701-8705

               8708
                     părți și accesorii de autovehicule de la pozițiile 8701-8705

               8714
                     părți și accesorii de vehicule de la pozițiile 8711-8713

               8716
                     remorci și semiremorci; alte vehicule, nepropulsate mecanic; părți ale acestora

                în ceea ce privește furnizorii și prestatorii de servicii din Australia.”

               - Nota 2 din Notele la anexa 2 la apendicele I privind angajamentele Uniunii Europene se modifică după cum urmează:

               „(2)
                     „Dispozițiile articolului XVIII nu se aplică furnizorilor și prestatorilor de servicii din Japonia, Coreea, SUA și Australia în ceea ce privește contestarea atribuirii de contracte unui furnizor sau prestator de servicii al părților, altele decât cele menționate, care sunt întreprinderi mici sau mijlocii în temeiul dispozițiilor relevante din legislația UE, până în momentul în care UE va constata că acestea nu mai aplică măsuri discriminatorii în favoarea anumitor întreprinderi mici naționale și a unor întreprinderi naționale deținute de minorități.”

               Odată cu aderarea Australiei la Acordul privind achizițiile publice, la nota 6 din Notele la anexa 3 la apendicele I privind angajamentele Uniunii Europene, după litera (r) se adaugă următoarele litere:

               „(s)
                     procedurile de achiziții derulate de entități contractante care își desfășoară activitatea în următoarele domenii:

               iproducția, transportul sau distribuția de apă potabilă aflate sub incidența prezentei anexe;

               iiproducția, transportul sau distribuția de energie electrică aflate sub incidența prezentei anexe;

               iiiinstalațiile aeroportuare aflate sub incidența prezentei anexe;

               ivinstalațiile portuare maritime sau interioare sau alte terminale de transport aflate sub incidența prezentei anexe;

               vserviciile urbane de transport feroviar, tramvaie, troleibuze sau autobuze aflate sub incidența prezentei anexe, precum și

               vitransportul feroviar aflat sub incidența prezentei anexe;

               în ceea ce privește bunurile, serviciile, furnizorii și prestatorii de servicii din Australia.”


               COMISIA EUROPEANĂ
            Bruxelles, 10.9.2018
            COM(2018) 621 final
            Propunere de
            DECIZIE A PARLAMENTULUI EUROPEAN ȘI A CONSILIULUI
            privind mobilizarea Fondului european de ajustare la globalizare în urma uneicereri din partea Portugaliei – EGF/2018/002 PT/Norte - Centro - Lisboa articole de îmbrăcămintex0009

               EXPUNERE DE MOTIVE

               CONTEXTUL PROPUNERII

               1.Normele aplicabile contribuțiilor financiare din Fondul european de ajustare la globalizare (FEG) sunt prevăzute în Regulamentul (UE) nr. 1309/2013 al Parlamentului European și al Consiliului din 17 decembrie 2013 privind Fondul european de ajustare la globalizare (2014-2020) și de abrogare a Regulamentului (CE) nr. 1927/2006
                  1
                (denumit în continuare „Regulamentul FEG”).

               2.La 24 aprilie 2018, Portugalia a depus o cerere EGF/2018/002 PT/Norte – Centro - Lisboa articole de îmbrăcăminte pentru o contribuție financiară din partea FEG în urma disponibilizărilor
                  2
                care au avut loc în sectorul economic încadrat la diviziunea 14 a NACE Rev. 2 (Fabricarea articolelor de îmbrăcăminte) în regiunile de nivel NUTS 2 Norte (PT11), Centro (PT16) și Lisboa (PT17) din Portugalia.

               3.După evaluarea acestei cereri, Comisia a concluzionat, în conformitate cu toate dispozițiile aplicabile din Regulamentul FEG, că sunt îndeplinite condițiile pentru acordarea unei contribuții financiare din partea FEG.

               REZUMATUL CERERII

                        Cererea FEG

                        EGF/2018/002 PT/Norte - Centro - Lisboa articole de îmbrăcăminte

                        Statul membru

                        Portugalia

                        Regiunea sau regiunile vizate (nivel NUTS
                           3
                         2)

                        Norte (PT11), Centro (PT16) și Lisboa (PT17)

                        Data depunerii cererii

                        24 aprilie 2018

                        Data confirmării primirii cererii

                        24 aprilie 2018

                        Data cererii de informații suplimentare

                        8 mai 2018

                        Termenul pentru furnizarea informațiilor suplimentare

                        19 iunie 2018

                        Termenul pentru finalizarea evaluării

                        11 septembrie 2018

                        Criteriul de intervenție

                        Articolul 4 alineatul (1) litera (b) din Regulamentul FEG

                        Numărul de întreprinderi vizate

                        2

                        Sectorul sau sectoarele de activitate economică

                        (Diviziunea NACE Rev. 2)
                           4

                        Diviziunea 14 - Fabricarea articolelor de îmbrăcăminte

                        Perioada de referință (nouă luni):

                        1 mai 2017 – 1 februarie 2018

                        Numărul de disponibilizări în perioada de referință (a)

                        1 161

                        Numărul total de beneficiari eligibili

                        1 161

                        Numărul total de beneficiari vizați

                           730

                        Numărul de tineri vizați care nu sunt încadrați profesional și nu urmează niciun program educațional sau de formare (tineri NEET – not in employment, education or training )

                           730

                        Bugetul pentru servicii personalizate (EUR)

                        7 742 160

                        Bugetul pentru implementarea FEG
                           5
                         (EUR)

                             17 646

                        Bugetul total (EUR)

                        7 759 806

                        Contribuția FEG (60%) (EUR)

                        4 655 883

               EVALUAREA CERERII

               Procedura

               4.La 24 aprilie 2018, Portugalia a depus cererea EGF/2018/002 în termen de 12 săptămâni de la data la care au fost îndeplinite criteriile de intervenție stabilite la articolul 4 din Regulamentul FEG. Comisia a confirmat primirea cererii la aceeași dată, iar la 8 mai 2018 a solicitat Portugaliei informații suplimentare. Aceste informații suplimentare au fost furnizate în termen de șase săptămâni de la data cererii. Termenul de 12 săptămâni de la data primirii cererii complete, în cursul căruia Comisia ar trebui să finalizeze evaluarea conformității cererii cu condițiile de acordare a unei contribuții financiare, expiră la 11 septembrie 2018.

               Eligibilitatea cererii

               Întreprinderile și beneficiarii în cauză

               5.Cererea se referă la 1 161 lucrători concediați în sectorul economic încadrat la diviziunea 14 a NACE Rev. 2 (Fabricarea articolelor de îmbrăcăminte). Disponibilizările au avut loc în regiunile de nivel NUTS 2 Norte (PT11), Centro (PT16) și Lisboa (PT17).

                        Întreprinderile și numărul concedierilor în perioada de referință

                        Ricon Group

                        709

                        Têxtil Gramax Internacional

                        452

                        Numărul total de întreprinderi: 2

                        Numărul total de concedieri:

                        1 161

                        Numărul total de persoane a căror activitate independentă a încetat:

                               0

                        Numărul total de lucrători eligibili și de persoane care desfășoară activități independente:

                        1 161

               Criteriile de intervenție

               6.Autoritățile portugheze au depus cererea în temeiul criteriilor de intervenție de la articolul 4 alineatul (1) litera (b) din Regulamentul FEG, care prevede necesitatea disponibilizării, într-o perioadă de referință de nouă luni, a cel puțin 500 de lucrători din întreprinderi care își desfășoară activitatea în același sector economic definit la nivel de diviziune NACE Rev. 2 și care sunt situate într-o singură regiune, în două regiuni învecinate sau în mai mult de două regiuni învecinate definite la nivelul NUTS 2, cu condiția existenței a peste 500 de lucrători afectați în două regiuni combinate dintr-un stat membru. Au existat în total 1 161 de disponibilizări, distribuite în regiunile de nivel NUTS 2 după cum urmează: 609 disponibilizări în Norte (PT11), 17 in Centro (PT16) și 535 in Lisboa (PT17).

               7.Perioada de referință de nouă luni vizată în cerere este cuprinsă între 1 mai 2017 și 1 februarie 2018 .

               Calculul disponibilizărilor și al cazurilor de încetare a activității

               8.Toate concedierile au fost calculate de la data încetării de facto a contractului de muncă sau de la data expirării acestuia.

               Beneficiarii eligibili

               9.Numărul total de beneficiari eligibili este 1 161.

               Legătura dintre disponibilizări și schimbările structurale majore apărute în tiparele comerțului mondial ca urmare a globalizării

               10.Pentru a stabili legătura dintre disponibilizări și schimbările structurale majore apărute în tiparele comerțului mondial ca urmare a globalizării, Portugalia susține că sectorul articolelor de îmbrăcăminte fost marcat de perturbări economice grave, în special de un declin al cotei de piață a UE, ca urmare a încetării Acordului multifibre
                  6
                în 2004.

               Importuri și exporturi de îmbrăcăminte în UE28 (milioane de euro)

                        2004

                        2005

                        2006

                        2007

                        2008

                        2009

                        2010

                        IMPORTURI

                        49 674,5

                        54 379,5

                        61 409,9

                        64 479,0

                        65 990,0

                        63 735,6

                        71 169,7

                        EXPORTURI

                        14 929,5

                        15 684,1

                        17 095,7

                        18 368,8

                        19 159,5

                        16 218,6

                        17 346,2

                        2011

                        2012

                        2013

                        2014

                        2015

                        2016

                        IMPORTURI

                        77 866,3

                        75 008,4

                        74 830,4

                        82 016,8

                        90 256,8

                        91 002,5

                        EXPORTURI

                        20 555,7

                        22 857,5

                        23 888,9

                        24 990,4

                        25 944,7

                        26 149,1

               11.Din 2004 până în 2016, importurile în UE 28 au crescut cu 83,19%. În cursul aceleiași perioade, au crescut și exporturile din UE 28, chiar dacă într-o măsură mai mică. Exporturile de îmbrăcăminte au crescut în 2016 cu 75,15% comparativ cu 2004. Drept consecință, balanța comercială rămâne în deficit.

               12.În prezent, China este cel mai mare furnizor al UE, cu o creștere a exporturilor sale în UE 28 între 2008 și 2016 de 108%, urmată de Bangladesh și de Turcia
                  7
               .

               13.Până în prezent, sectorul „Fabricarea articolelor de îmbrăcăminte” a făcut obiectul a șase cereri FEG, patru dintre acestea fiind fondate pe globalizarea schimburilor comerciale și două pe criza economică și financiară mondială
                  8
               .

               Evenimente care au condus la disponibilizări și la încetarea activității

               14.Creșterea importurilor în UE a exercitat o presiune în sensul scăderii prețurilor, ceea ce a avut un efect negativ asupra poziției financiare a întreprinderilor din sectorul textilelor din UE și a condus la o tendință generală în industria produselor textile și de îmbrăcăminte de relocare a activității de producție în țările cu costuri reduse din afara UE, precum China și diferite țări asiatice
                  9
               . În Portugalia, în regiunile Norte, Centro și Lisboa, acest fapt a condus la scăderea constantă a numărului lucrătorilor din sectorul fabricării articolelor de îmbrăcăminte (de la 130 000 în 2005 la 90 000 în 2016)
                  10
               .

               Impactul preconizat al disponibilizărilor asupra economiei și a ocupării forței de muncă la nivel local, regional sau național

               15.În 2017, rata șomajului în cele două regiuni Norte și Lisboa (9,5%) a fost mai mare decât media națională (8,9%), concedierile masive înregistrate în sectorul economic al articolelor de îmbrăcăminte agravând în continuare această situație
                  11
               .

               16.Rata șomajului în sectorul articolelor de îmbrăcăminte, în districtele în care au avut loc disponibilizările, este mai mare decât cea din regiunile – Norte, Centro și Lisboa – din care fac parte aceste districte
                  12
               .

                        REGIUNE

                        2017

                        NORTE

                        6,88

                        Penafiel

                        7,13

                        CENTRO

                        4,66

                        Coimbra

                        5,60

                        LISBOA

                        5,18

                        Lisboa (district)

                        7,39

               Prin urmare, concedierile au avut un impact negativ semnificativ asupra situației existente pe piețele muncii locale
                  13
               .

               17.Peste 20% dintre lucrătorii vizați au peste 55 de ani, 88% fiind femei.

               18.Impactul preconizat al disponibilizărilor este legat de dificultățile de reconversie a lucrătorilor cu un nivel scăzut de calificare. Lucrătorii concediați sunt în cea mai mare parte slab calificați (78% nu au absolvit învățământul liceal). Din datele pentru perioada cuprinsă între 2014 și 2017 rezultă că rata șomajului persoanelor cu un nivel de educație mai ridicat este mai mică decât rata totală a șomajului (de exemplu, 6,5% față de 8,9% în 2017). Pe de altă parte, rata șomajului persoanelor cu un nivel de educație mai scăzut sau nul este de obicei mai mare decât rata șomajului la nivel național (luând în considerare toate nivelurile educaționale).

               Rata șomajului în funcție de nivelul educațional
                  14

                        Niciun nivel educațional

                        Învățământ primar

                        Învățământ secundar

                        și post-secundar

                        Învățământ terțiar

                        Total

                        2017

                        11,1%

                        9,5%

                        9,9%

                        6,5%

                        8,9%

                        2016

                        13,1%

                        11,8%

                        12,2%

                        8,4%

                        11,1%

                        2015

                        13,2%

                        13,3%

                        13,9%

                        9,2%

                        12,4%

                        2014

                        13,9%

                        15%

                        15,3%

                        10%

                        13,9%

               Beneficiarii vizați și acțiunile propuse

               Beneficiarii vizați

               19.Se estimează că numărul lucrătorilor disponibilizați care vor beneficia de măsuri va fi de 730. Defalcarea acestor lucrători în funcție de sex, cetățenie și grupă de vârstă este următoarea:

                        Categorie

                        Numărul de
                           beneficiari vizați

                        Sexul:

                        Bărbați:

                        83

                        (11,37%)

                        Femei:

                         647

                        (88,63%)

                        Cetățenie:

                        Cetățeni ai UE:

                        730

                        (100,00%)

                        Cetățeni din afara UE:

                         0

                        (0,00%)

                        Grupă de vârstă:

                        15-24 de ani:

                         12

                        (1,64%)

                        25-29 de ani:

                         21

                        (2,88%)

                        30-54 de ani:

                        547

                        (74,93%)

                        55-64 de ani:

                         150

                        (20,55%)

                        peste 64 de ani:

                         0

                        (0,00%)

               20.În plus, autoritățile portugheze vor furniza servicii personalizate cofinanțate din FEG unui număr de până la 730 de tineri care nu sunt încadrați în muncă și nu urmează niciun program educațional sau de formare (tineri NEET) cu vârsta mai mică de 30 de ani la data depunerii cererii, dat fiind că toate cele 1 161 de disponibilizări menționate la punctul 9 au avut loc în regiunile de nivel NUTS 2 Norte (PT11), Centro (PT16) și Lisboa (PT17), care au înregistrat rate ale șomajului în rândul tinerilor cu vârste cuprinse între 15 și 24 de ani de cel puțin 20% pe baza datelor anuale disponibile pentru 2017.

               21.Numărul total estimat de beneficiari vizați care ar trebui să participe în cadrul măsurilor, inclusiv tinerii NEET, este, prin urmare, de 1 460.

               Eligibilitatea acțiunilor propuse

               22.Serviciile personalizate care urmează să fie furnizate lucrătorilor disponibilizați și tinerilor NEET constau în acțiunile enumerate mai jos:

               –Formare și reconversie profesională. Aceasta include stagii, cursuri de pregătire profesională și continuă, precum și planuri de integrare destinate lucrătorilor și tinerilor care nu sunt încadrați profesional și nu urmează niciun program educațional sau de formare (tineri NEET). Activitățile au fost concepute astfel încât oferta să corespundă cu cererea de pe piața forței de muncă, iar participanților să le fie oferit ajutor pentru a-și dezvolta competențele.

               –Promovarea antreprenoriatului. În cadrul acestei măsuri, participanții vor beneficia de o subvenție pentru promovarea de activități independente, de cursuri de formare pentru antreprenori, precum și de posibilitatea de a se alătura programului de incubare de noi întreprinderi susținut de serviciul public portughez de ocupare a forței de muncă (IEFP).

               –Alocații. Printre acestea se numără: 1) alocații de formare profesională destinate să acopere costurile suportate de către persoanele în căutarea unui loc de muncă sau de către tinerii NEET pe durata unui curs de formare profesională; 2) alocații pentru mobilitate destinate să compenseze cheltuielile de transport aferente deplasării de la reședință spre și dinspre fiecare loc unde se desfășoară activitățile de formare; 3) indemnizații de hrană pentru a contribui la acoperirea cheltuielilor participanților în situația în care sunt obligați să ia masa în oraș.

               23.Acțiunile propuse, descrise în prezentul document, constituie măsuri active de ocupare a forței de muncă incluse printre acțiunile eligibile stabilite la articolul 7 din Regulamentul FEG. Aceste acțiuni nu înlocuiesc măsurile pasive de protecție socială.

               24.Portugalia a furnizat informațiile necesare privind acțiunile care sunt obligatorii pentru întreprinderea vizată în virtutea legislației naționale sau în temeiul contractelor colective de muncă. Autoritățile au confirmat că respectivele acțiuni nu vor fi înlocuite de o contribuție financiară din partea FEG.

               Bugetul estimat

               25.Costurile totale estimate sunt de 7 759 806 EUR, incluzând cheltuielile pentru servicii personalizate de 7 742 160 EUR și cheltuielile pentru activitățile de pregătire, gestionare, informare și publicitate, control și raportare de 17 646 EUR.

               26.Contribuția financiară totală solicitată din partea FEG este de 4 655 883 EUR (60% din totalul costurilor).

                        Acțiuni

                        Numărul de participanți estimat

                        Costul estimat per participant
                        (EUR) *

                        Costuri totale estimate

                        (EUR)**

                        Servicii personalizate [acțiuni în temeiul articolului 7 alineatul (1) literele (a) și (c) din Regulamentul FEG]

                        Formare și reconversie profesională (Estágios Profissionais/Cursos de Formação Profissional/Plano de Integração)

                        1 571***

                        3 147

                        4 943 633

                        Promovarea antreprenoriatului (Bolsa de criação de emprego por conta própria/Formação em empreendedorismo/Possibilidade de integração do Ninho de Empresas do IEFP)

                        30

                        15 000

                        450 000

                        Subtotal (a):

                        Procent din pachetul de servicii personalizate

                        –

                        5 393 633

                        (69,67%)

                        Alocații și stimulente [acțiuni în temeiul articolului 7 alineatul (1) litera (b) din Regulamentul FEG]

                        Alocații pentru formare, mobilitate și hrană (Bolsa de formação, transporte e alimentação)

                        861

                        2 728

                        2 348 527

                        Subtotal (b):

                        Procent din pachetul de servicii personalizate:

                        –

                        2 348 527

                        (30,33%)

                         Acțiuni în temeiul articolului 7 alineatul (4) din Regulamentul FEG

                        1. Activități de pregătire

                        –

                        0,00

                        2. Gestionare

                        –

                        15 236

                        3. Informare și publicitate

                        –

                        0,00

                        4. Control și raportare

                        –

                        2 410

                        Subtotal (c):

                        Procent din costurile totale:

                        –

                        17 646

                        (0,23%)

                        Costuri totale (a + b + c):

                        –

                        7 759 806

                        Contribuția FEG (60% din costurile totale)

                        –

                        4 655 883

                   * Pentru a evita zecimalele, costurile estimate per participant au fost rotunjite. Cu toate acestea, rotunjirile nu au niciun impact asupra costului total al fiecărei măsuri, care nu diferă de cel indicat în cererea prezentată de Portugalia.

                 ** Totalul nu corespunde din cauza rotunjirii

               *** Numărul participanților este mai mare decât numărul total estimat de beneficiari vizați, deoarece unii participanți iau parte la mai mult de o activitate.

               27.Costurile acțiunilor identificate în tabelul de mai sus ca acțiuni în temeiul articolului 7 alineatul (1) litera (b) din Regulamentul FEG nu depășesc 35% din costurile totale ale pachetului coordonat de servicii personalizate. Portugalia a confirmat că aceste acțiuni sunt condiționate de participarea activă a beneficiarilor vizați la activități de căutare a unui loc de muncă sau de formare.

               28.Portugalia a confirmat, în privința costurilor legate de investițiile pentru activități independente, de crearea de noi întreprinderi și de preluarea întreprinderilor de către angajați, că acestea nu vor depăși 15 000 EUR per beneficiar.

               Perioada de eligibilitate a cheltuielilor

               29.Portugalia a început prestarea serviciilor personalizate către beneficiarii vizați la 1 iunie 2018. Prin urmare, cheltuielile aferente acțiunilor vor fi eligibile pentru o contribuție financiară din partea FEG de la 1 iunie 2018 până la 1 iunie 2020.

               30.Portugalia a început plata cheltuielilor administrative pentru punerea în aplicare a FEG la 1 iunie 2018. Prin urmare, cheltuielile cu activitățile de pregătire, de gestionare, de informare și publicitate, precum și de control și raportare sunt eligibile pentru o contribuție financiară din partea FEG de la 1 iunie 2018 până la 1 decembrie 2020.

               Complementaritatea cu acțiunile finanțate din fonduri naționale sau din fonduri ale Uniunii

               31.Sursa de prefinanțare sau de cofinanțare națională este serviciul public portughez de ocupare a forței de muncă (IEFP).

               32.Portugalia a confirmat că măsurile descrise mai sus care primesc o contribuție financiară din FEG nu vor beneficia și de contribuții financiare din partea altor instrumente financiare ale Uniunii.

               Proceduri de consultare a beneficiarilor vizați sau a reprezentanților acestora, a partenerilor sociali, precum și a autorităților locale și regionale

               33.Portugalia a indicat faptul că pachetul coordonat de servicii personalizate a fost elaborat în cooperare cu un grup de lucru, care a inclus Serviciul Public pentru Ocuparea Forței de Muncă, reprezentanți ai sindicatelor, Institutul de Securitate Socială și Autoritatea pentru Condițiile de Muncă.

               Sistemele de gestionare și control

               34.Cererea conține o descriere a sistemului de gestionare și control, care precizează responsabilitățile organismelor implicate. Portugalia a notificat Comisiei faptul că organismele care vor gestiona și vor controla contribuția financiară sunt aceleași cu cele responsabile pentru Fondul social european (FSE).

               Angajamentele asumate de statul membru în cauză

               35.Portugalia a oferit toate garanțiile necesare cu privire la următoarele aspecte:

               –în contextul accesului la acțiunile propuse și al implementării acestora, vor fi respectate principiile egalității de tratament și nediscriminării,

               –au fost respectate cerințele prevăzute de legislația națională și de legislația UE în ceea ce privește disponibilizările colective,

               –acțiunile propuse nu vor primi sprijin financiar din partea altor fonduri sau instrumente financiare ale Uniunii și se va evita orice fel de dublă finanțare,

               –acțiunile propuse vor fi complementare cu acțiunile finanțate prin fondurile structurale,

               –contribuția financiară din partea FEG va respecta normele procedurale și de fond ale Uniunii în materie de ajutoare de stat.

               IMPLICAȚIILE BUGETARE

               Propunerea bugetară

               36.FEG nu trebuie să depășească o sumă anuală maximă de 150 de milioane EUR (la prețurile din 2011), astfel cum se prevede la articolul 12 din Regulamentul (UE, Euratom) nr. 1311/2013 al Consiliului din 2 decembrie 2013 de stabilire a cadrului financiar multianual pentru perioada 2014-2020
                  15
               .

               37.După examinarea cererii în conformitate cu condițiile stabilite la articolul 13 alineatul (1) din Regulamentul FEG și luând în considerare numărul de beneficiari vizați, acțiunile propuse și costurile estimate, Comisia propune mobilizarea FEG pentru suma de 4 655 883 EUR, care reprezintă 60% din costurile totale ale acțiunilor propuse, în scopul de a furniza o contribuție financiară ca răspuns la cererea menționată.

               38.Decizia propusă privind mobilizarea FEG va fi adoptată împreună de Parlamentul European și de Consiliu, în conformitate cu punctul 13 din Acordul interinstituțional din 2 decembrie 2013 dintre Parlamentul European, Consiliu și Comisie privind disciplina bugetară, cooperarea în chestiuni bugetare și buna gestiune financiară
                  16
               .

               Acte conexe

               39.Concomitent cu prezentarea acestei propuneri de decizie privind mobilizarea FEG, Comisia va prezenta Parlamentului European și Consiliului o propunere de transfer al sumei de 4 655 883 EUR către linia bugetară relevantă.

               40.Concomitent cu adoptarea prezentei propuneri de decizie privind mobilizarea FEG, Comisia va adopta o decizie privind o contribuție financiară, prin intermediul unui act de punere în aplicare, care va intra în vigoare la data la care Parlamentul European și Consiliul vor adopta decizia propusă privind mobilizarea FEG.

               Propunere de

               DECIZIE A PARLAMENTULUI EUROPEAN ȘI A CONSILIULUI

               privind mobilizarea Fondului european de ajustare la globalizare în urma unei
                  cereri din partea Portugaliei – EGF/2018/002 PT/Norte - Centro - Lisboa articole de îmbrăcăminte

               PARLAMENTUL EUROPEAN ȘI CONSILIUL UNIUNII EUROPENE,

               având în vedere Tratatul privind funcționarea Uniunii Europene,

               având în vedere Regulamentul (UE) nr. 1309/2013 al Parlamentului European și al Consiliului din 17 decembrie 2013 privind Fondul european de ajustare la globalizare (2014-2020) și de abrogare a Regulamentului (CE) nr. 1927/2006
                  17
               , în special articolul 15 alineatul (4),

               având în vedere Acordul interinstituțional din 2 decembrie 2013 dintre Parlamentul European, Consiliu și Comisie privind disciplina bugetară, cooperarea în chestiuni bugetare și buna gestiune financiară
                  18
               , în special punctul 13,

               având în vedere propunerea Comisiei Europene,

               întrucât:

               (1)Fondul european de ajustare la globalizare (FEG) urmărește să ofere sprijin lucrătorilor disponibilizați și persoanelor care desfășoară o activitate independentă a căror activitate a încetat ca urmare a modificărilor structurale majore apărute în tiparele comerțului mondial ca urmare a globalizării, ca urmare a continuării crizei economice și financiare mondiale sau ca urmare a unei noi crize economice și financiare mondiale, precum și să le ofere asistență în vederea reintegrării pe piața muncii.

               (2)FEG nu trebuie să depășească o sumă anuală maximă de 150 de milioane EUR (la prețurile din 2011), astfel cum se prevede la articolul 12 din Regulamentul (UE, Euratom) nr. 1311/2013 al Consiliului
                  19
               .

               (3)La 24 aprilie 2018, Portugalia a depus o cerere de mobilizare a FEG pentru concedierile care au avut loc în sectorul economic încadrat, în conformitate cu nomenclatorul statistic al activităților economice din Uniunea Europeană („NACE”), a doua revizuire, la diviziunea 14 (Fabricarea articolelor de îmbrăcăminte) în regiunile de nivel 2 conform Nomenclatorului unităților teritoriale de statistică („NUTS”)
                  20
               , Norte (PT11), Centro (PT16) și Lisboa (PT17) din Portugalia. Această cerere îndeplinește condițiile pentru stabilirea unei contribuții financiare din partea FEG, astfel cum sunt prevăzute la articolul 13 din Regulamentul (UE) nr. 1309/2013.

               (4)În conformitate cu articolul 6 alineatul (2) din Regulamentul (UE) nr. 1309/2013, Portugalia a decis să furnizeze servicii personalizate cofinanțate prin FEG inclusiv unui număr de 730 de tineri care nu sunt încadrați profesional și nu urmează niciun program educațional sau de formare (tineri NEET).

               (5)Prin urmare, FEG ar trebui mobilizat pentru a se furniza o contribuție financiară în valoare de 4 655 883 EUR ca urmare a cererii depuse de Portugalia.

               (6)Pentru a reduce la minimum timpul necesar pentru mobilizarea FEG, prezenta decizie ar trebui să se aplice de la data adoptării,

               ADOPTĂ PREZENTA DECIZIE:

               Articolul 1

               În cadrul bugetului general al Uniunii pentru exercițiul financiar 2018, se mobilizează Fondul european de ajustare la globalizare pentru a fi furnizată suma de 4 655 883 EUR, sub formă de credite de angajament și credite de plată.

               Articolul 2

               Prezenta decizie intră în vigoare la data publicării în Jurnalul Oficial al Uniunii Europene. Se aplică de la [data adoptării]*.

               Adoptată la Bruxelles,

                  Pentru Parlamentul European
                        Pentru Consiliu

                  Președintele
                        Președintele

                     (1)

                        JO L 347, 20.12.2013, p. 855.

                     (2)

                        În sensul articolului 3 din Regulamentul FEG.

                     (3)

                        Regulamentul (UE) nr. 1046/2012 al Comisiei din 8 noiembrie 2012 de punere în aplicare a Regulamentului (CE) nr. 1059/2003 al Parlamentului European și al Consiliului privind instituirea unui nomenclator comun al unităților teritoriale de statistică (NUTS) privind transmiterea seriilor temporale privind noua împărțire regională (JO L 310, 9.11.2012, p. 34).

                     (4)

                        JO L 393, 30.12.2006, p. 1.

                     (5)

                        În conformitate cu articolul 7 al patrulea paragraf din Regulamentul (UE) nr. 1309/2013.

                     (6)

                        Acordul multifibre a intrat în vigoare în 1974 și a expirat în 2004.

                  https://www.odi.org/sites/odi.org.uk/files/odi-assets/publications-opinion-files/6604.pdf
                  https://www.wto.org/english/tratop_e/texti_e/texintro_e.htm#MFA

                     (7)

                        Din 2008 până în 2016, importurile din Bangladesh și din Turcia au crescut cu 314% și, respectiv, 119%
                  http://epp.eurostat.ec.europa.eu/newxtweb/

                     (8)

                        Cereri fondate pe globalizarea schimburilor comerciale: EGF/2018/002 PT (prezenta propunere de decizie), precum și, EGF/2007/008 MT/Textile, COM(2008) 94, EGF/2010/003 ES/Galicia textile, COM(2010) 437 și EGF/2017/006 ES/Galicia apparel, COM(2017) 686. Cereri fondate pe criza economică și financiară mondială: EGF/2009/018 LT Fabricarea articolelor de îmbrăcăminte, COM(2010) 56 și EGF/2010/014 SI Mura, COM(2010) 582.

                     (9)

                        Sursă: Cointega, clusterul sectorului textil și de modă din Galicia (www.cointega.com).

                     (10)

                  http://epp.eurostat.ec.europa.eu/newxtweb/-EUROSTAT
                  : Statistici structurale de întreprinderi (sbs) statistici anuale detaliate de întreprinderi.

                     (11)

                  https://www.ine.pt/xportal/xmain?xpid=INE&xpgid=ine_indicadores&indOcorrCod=0006186&contexto=bd&selTab=tab2

                     (12)

                        IEFP, IP - Direção de Serviços de Estudos, Planeamento e Controlo de Gestão

                  https://www.iefp.pt/documents/10181/6814977/SIE+-+Desemprego+registado+por+concelhos+dezembro+2017.pdf/ab672c06-ce47-42c4-af0a-8d4c1ac62003
                  https://www.ine.pt/xportal/xmain?xpid=INE&xpgid=ine_indicadores&indOcorrCod=0008273&contexto=bd&selTab=tab2

                     (13)

                  https://www.iefp.pt/documents/10181/7971477/Informa%C3%A7%C3%A3o+Mensal+janeiro+2018.pdf/bea9ab6a-899c-4e92-a63b-5f2d12b5d259

                  https://www.iefp.pt/documents/10181/6817457/Informa%C3%A7%C3%A3o+Mensal+dezembro+2017.pdf/31a5727c-fd90-47f0-8e7c-8fc087d5e18b
                  https://www.iefp.pt/documents/10181/5565497/Informa%C3%A7%C3%A3o+Mensal+dezembro+2016.pdf/663d49b3-2cbe-4869-9f7c-4856af399891
                  https://www.iefp.pt/documents/10181/3943898/Informa%C3%A7%C3%A3o+Mensal+dezembro+2015.pdf/ff648dba-07db-4853-aced-ae4a44ceed61

                     (14)

                  https://www.pordata.pt/Portugal/Taxa+de+desemprego+total+e+por+n%C3%ADvel+de+escolaridade+completo+(percentagem)-1009

                     (15)

                        JO L 347, 20.12.2013, p. 884.

                     (16)

                        JO C 373, 20.12.2013, p. 1.

                     (17)

                        JO L 347, 20.12.2013, p. 855.

                     (18)

                        JO C 373, 20.12.2013, p. 1.

                     (19)

                        Regulamentul (UE, Euratom) nr. 1311/2013 al Consiliului din 2 decembrie 2013 de stabilire a cadrului financiar multianual pentru perioada 2014-2020 (JO L 347, 20.12.2013, p. 884).

                     (20)

                        Regulamentul (UE) nr. 1046/2012 al Comisiei din 8 noiembrie 2012 de punere în aplicare a Regulamentului (CE) nr. 1059/2003 al Parlamentului European și al Consiliului privind instituirea unui nomenclator comun al unităților teritoriale de statistică (NUTS) privind transmiterea seriilor temporale privind noua împărțire regională (JO L 310, 9.11.2012, p. 34).


               COMISIA EUROPEANĂ
            Bruxelles, 14.9.2018
            COM(2018) 626 final
            2018/0327(NLE)
            Propunere de
            DECIZIE A CONSILIULUI
            privind poziția care urmează să fie adoptată, în numele Uniunii Europene, în cadrul Organizației Internaționale a Viei și Vinului (OIV)

               EXPUNERE DE MOTIVE

               1.Obiectul propunerii

               Prezenta propunere se referă la decizia de stabilire a poziției care urmează să fie adoptată în numele Uniunii, în cadrul adunării generale a OIV din 23 noiembrie 2018, în legătură cu adoptarea preconizată a rezoluțiilor OIV care pot produce efecte juridice asupra legislației Uniunii.

               2.Contextul propunerii

               2.1.Statutul special al UE în cadrul OIV

               În prezent, 46 de state sunt membre ale OIV, dintre care 20 sunt state membre ale Uniunii. UE nu face parte dintre membrii OIV. Cu toate acestea, începând cu 20 octombrie 2017, OIV a acordat Uniunii statutul special prevăzut la articolul 4 din Regulamentul de procedură al OIV, care îi permite acesteia să intervină în lucrările comisiilor, ale subcomisiilor și ale grupurilor de experți și să asiste la reuniunile adunării generale și ale comitetului executiv.

               2.2.OIV

               Organizația Internațională a Viei și Vinului (OIV) este o organizație interguvernamentală cu caracter științific și tehnic care își desfășoară activitatea în sectorul viței-de-vie, vinului, băuturilor pe bază de vin, strugurilor de masă, stafidelor și al altor produse derivate din vița-de-vie. Obiectivele OIV sunt (i) să informeze cu privire la măsurile prin care pot fi luate în considerare preocupările producătorilor, ale consumatorilor și ale altor actori din sectorul produselor vitivinicole, (ii) să asiste alte organizații internaționale implicate în activități de standardizare și (iii) să contribuie la armonizarea, la nivel internațional, a practicilor și a standardelor existente.

               2.3.Actul avut în vedere al OIV

               Următoarea Adunare Generală a OIV va avea loc în Uruguay la 23 noiembrie 2018. În acest context și pe baza discuțiilor desfășurate în cadrul reuniunii grupului de experți care a avut loc la Paris în aprilie 2018, se poate preconiza că pe ordinea de zi a Adunării generale vor fi incluse, spre adoptare, următoarele rezoluții care produc efecte juridice asupra legislației Uniunii:

               –Proiectele de rezoluții OENO-TECHNO 14-567B și 14-567C care clasifică drept aditivi sau adjuvanți tehnologici substanțele utilizate pentru producția de vin. În conformitate cu articolul 80 alineatul (3) litera (a) și cu articolul 90 alineatul (2) din Regulamentul (UE) nr. 1308/2013, aceste rezoluții vor produce efecte juridice asupra legislației Uniunii.

               –Proiectele de rezoluție OENO-SPECIF 15-573, 15-579, 16-603 și 16-604 care stabilesc specificațiile privind puritatea și identitatea substanțelor utilizate în practicile oenologice. Aceste practici oenologice au fost publicate și recomandate de OIV, cu condiția ca specificațiile substanțelor utilizate să fie adoptate (Codul internațional al practicilor oenologice al OIV, § 2.1.20 și § 3.4.14). În conformitate cu articolul 80 alineatul (3) litera (a) și cu articolul 90 alineatul (2) din Regulamentul (UE) nr. 1308/2013, precum și cu articolul 9 din Regulamentul (CE) nr. 606/2009, aceste rezoluții vor produce efecte juridice asupra legislației Uniunii.

               –Proiectele de rezoluții OENO-SCMA 15-591A, 15-591B, 16-595, 16-597, 16-598, 16-599, 16-600, 16-606 și17-623 care stabilesc metode de analiză. În conformitate cu articolul 80 alineatul (3) litera (a) și cu articolul 80 alineatul (5) din Regulamentul (UE) nr. 1308/2013, aceste rezoluții vor produce efecte juridice asupra legislației Uniunii.

                  Ca și în trecut, este de așteptat ca ordinea de zi a reuniunii Adunării generale a OIV să sufere în continuare modificări și să fie adăugate pe ordinea de zi alte rezoluții care vor produce efecte juridice asupra legislației Uniunii. Pentru a asigura eficiența activității Adunării generale, respectând în același timp dispozițiile tratatelor, Comisia va completa sau va modifica în timp util prezenta propunere, pentru a permite Consiliului să adopte poziția care urmează să fie luată și în cazul acestor rezoluții.

               3.Poziția care urmează să fie adoptată în numele Uniunii

               Proiectele de rezoluție care vor fi supuse votului în cadrul următoarei Adunări Generale a OIV au fost discutate pe larg de experții științifici și tehnici din sectorul vitivinicol. Ele contribuie la armonizarea la nivel internațional a standardelor din sectorul vitivinicol și vor constitui un cadru care va garanta concurența echitabilă în comerțul cu produse din sectorul vitivinicol. Prin urmare, aceste decizii ar trebui sprijinite.

               4.Temei juridic

               4.1.Temei juridic procedural

               4.1.1.Principii

               Articolul 218 alineatul (9) din Tratatul privind funcționarea Uniunii Europene (TFUE) prevede posibilitatea adoptării unor decizii de stabilire „a pozițiilor care trebuie adoptate în numele Uniunii în cadrul unui organism creat printr-un acord, în cazul în care acest organism trebuie să adopte acte cu efecte juridice, cu excepția actelor care modifică sau completează cadrul instituțional al acordului”.

               Articolul 218 alineatul (9) din TFUE se aplică indiferent dacă Uniunea este sau nu membră a organismului în cauză sau parte la acordul respectiv
                  1
               .

               Conceptul de „acte cu efecte juridice” include actele care au efecte juridice în temeiul normelor de drept internațional aplicabile organismului în cauză. Acesta include, de asemenea, instrumentele care nu au un caracter obligatoriu în temeiul dreptului internațional, dar care „au vocația de a influența în mod decisiv conținutul reglementării adoptate de legiuitorul Uniunii”
                  2
               .

               4.1.2.Aplicarea la cazul în discuție

               Organizația Internațională a Viei și Vinului (OIV) este o organizație interguvernamentală cu caracter științific și tehnic care își desfășoară activitatea în sectorul viței-de-vie, vinului, băuturilor pe bază de vin, strugurilor de masă, stafidelor și al altor produse derivate din vița-de-vie. Obiectivele OIV sunt (i) să informeze cu privire la măsurile prin care pot fi luate în considerare preocupările producătorilor, ale consumatorilor și ale altor actori din sectorul produselor vitivinicole, (ii) să asiste alte organizații internaționale implicate în activități de standardizare și (iii) să contribuie la armonizarea, la nivel internațional, a practicilor și a standardelor existente. În prezent, 46 de state sunt membre ale OIV, dintre care 20 sunt state membre ale Uniunii. UE nu face parte dintre membrii OIV. Cu toate acestea, începând cu 20 octombrie 2017, OIV a acordat Uniunii statutul special prevăzut la articolul 4 din Regulamentul de procedură al OIV, care să îi permită acesteia să intervină în lucrările comisiilor, ale subcomisiilor și ale grupurilor de experți și să asiste la reuniunile adunării generale și ale comitetului executiv.

               La nivelul UE, în temeiul Regulamentului (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole
                  3
                (Regulamentul privind OCP), anumite rezoluții adoptate și publicate de OIV au efect asupra legislației UE.

               Regulamentul privind OCP prevede trimiteri la OIV în următoarele dispoziții:

               -practicile oenologice adoptate și publicate de OIV pe care Comisia trebuie să le ia în considerare atunci când autorizează astfel de practici [articolul 80 alineatul (3) litera (a) din Regulamentul privind OCP];

               - aceleași practici oenologice atunci când sunt utilizate, înainte de autorizarea acestora în conformitate cu articolul 80 alineatul (3) din Regulamentul privind OCP, pentru producția de vinuri în țările terțe [articolul 90 alineatul (2) din Regulamentul privind OCP];

               -anumite specificații privind puritatea și identitatea substanțelor utilizate în cadrul practicilor oenologice, astfel încât normele adoptate și publicate de OIV în acest sens să devină ipso facto obligatorii în Uniune [articolul 9 din Regulamentul (CE) nr. 606/2009 al Comisiei din 10 iulie 2009 de stabilire a anumitor norme de aplicare a Regulamentului (CE) nr. 479/2008 al Consiliului
                  4
                în privința categoriilor de produse viticole, a practicilor oenologice și a restricțiilor care se aplică acestora];

               -anumite metode de analiză pentru stabilirea compoziției produselor din sectorul vitivinicol adoptate și publicate de OIV, pe care Comisia trebuie să se bazeze, cu excepția cazului în care acestea ar fi ineficace sau neadecvate pentru obiectivul urmărit de Uniune [articolul 80 alineatul (5) din Regulamentul privind OCP].

               În mod similar, în temeiul Regulamentului (CE) nr. 2870/2000 al Comisiei din 19 decembrie 2000 de stabilire a metodelor comunitare de referință pentru analiza băuturilor spirtoase
                  5
               , anumite rezoluții adoptate și publicate de OIV au efect asupra legislației UE. Articolul 3 din Regulamentul (CE) nr. 2870/2000 trimite la rezoluțiile OIV în cazul în care nu sunt stabilite metode de referință analitice comunitare pentru detectarea și cuantificarea substanțelor conținute de o anumită băutură spirtoasă.

               În cele din urmă, articolul 4 din Regulamentul (UE) nr. 251/2014 al Parlamentului European și al Consiliului din 26 februarie 2014 privind definirea, descrierea, prezentarea, etichetarea și protejarea indicațiilor geografice ale produselor vitivinicole aromatizate
                  6
               , prevede, de asemenea, trimiteri la OIV. În temeiul acestei dispoziții, în vederea stabilirii proceselor de producție autorizate, Comisia trebuie să ia în considerare procesele de producție recomandate și publicate de către OIV și trebuie să adopte metodele de analiză care să se bazeze pe toate metodele relevante recomandate și publicate de OIV, cu excepția cazului în care acestea ar fi ineficace sau neadecvate pentru obiectivul urmărit.

               4.2.Temei juridic material

               4.2.1.Principii

               Temeiul juridic material al unei decizii adoptate în temeiul articolului 218 alineatul (9) din TFUE depinde în primul rând de obiectivul și de conținutul actului preconizat cu privire la care se adoptă o poziție în numele Uniunii. În cazul în care actul avut în vedere urmărește două obiective sau include două elemente, iar unul dintre aceste obiective sau elemente poate fi identificat ca fiind obiectivul sau elementul principal, iar celălalt obiectiv sau element are mai degrabă un caracter accesoriu, decizia adoptată în temeiul articolului 218 alineatul (9) din TFUE trebuie să se întemeieze pe un singur temei juridic material, respectiv cel impus de obiectivul sau de elementul principal sau predominant.

               4.2.2.Aplicarea la cazul în discuție

               Actul avut în vedere urmărește obiective și include elemente din domeniul agriculturii. Aceste elemente ale actului avut în vedere sunt legate în mod inextricabil între ele, fără ca vreunul să fie accesoriu în raport cu un altul.

               Prin urmare, temeiul juridic material al deciziei propuse cuprinde articolul 43 din TFUE.

               4.3.Concluzie

               Temeiul juridic al deciziei propuse ar trebui să fie articolul 43, coroborat cu articolul 218 alineatul (9) din TFUE.

               5.Publicarea actului preconizat

               Nu se aplică.

               2018/0327 (NLE)

               Propunere de

               DECIZIE A CONSILIULUI

               privind poziția care urmează să fie adoptată, în numele Uniunii Europene, în cadrul Organizației Internaționale a Viei și Vinului (OIV)

               CONSILIUL UNIUNII EUROPENE,

               având în vedere Tratatul privind funcționarea Uniunii Europene, în special articolul 43, coroborat cu articolul 218 alineatul (9),

               având în vedere propunerea Comisiei Europene,

               întrucât:

               (1)Organizația Internațională a Viei și Vinului (OIV) va examina și, eventual, va adopta rezoluții care vor avea efect asupra legislației Uniunii în cadrul următoarei Adunări generale din 23 noiembrie 2018. UE nu face parte dintre membrii OIV. Cu toate acestea, OIV a acordat Uniunii, la 20 octombrie 2017, statutul special prevăzut la articolul 4 din Regulamentul de procedură al OIV.

               (2)Un număr de 20 de state membre ale UE fac parte din OIV. Respectivele state membre au posibilitatea de a propune amendamente la proiectele de rezoluții ale OIV și vor fi invitate să adopte unele dintre proiectele de rezoluții ale OIV în cadrul următoarei Adunări generale a OIV din 23 noiembrie 2018.

               (3)Prin urmare, poziția Uniunii privind aceste rezoluții în legătură cu aspectele care țin de competența Uniunii ar trebui adoptată de către Consiliu și exprimată în cadrul reuniunilor OIV de către statele membre care fac parte din OIV, acționând împreună în interesul Uniunii.

               (4)În temeiul Regulamentului (UE) nr. 1308/2013 al Parlamentului European și al Consiliului
                  7
                și în temeiul Regulamentului (CE) 606/2009 al Comisiei
                  8
               , anumite rezoluții adoptate și publicate de OIV au efect asupra legislației UE.

               (5)Articolul 80 alineatul (3) litera (a) din Regulamentul (UE) nr. 1308/2013 prevede că Comisia trebuie să țină cont, atunci când autorizează practici oenologice, de practicile oenologice și de metodele de analiză recomandate și publicate de OIV.

               (6)Articolul 80 alineatul (5) din Regulamentul (UE) nr. 1308/2013 prevede că, atunci când stabilește metodele de analiză pentru stabilirea compoziției produselor din sectorul vitivinicol, Comisia trebuie să se bazeze pe toate metodele relevante recomandate și publicate de OIV, cu excepția cazului în care acestea ar fi ineficace sau neadecvate pentru obiectivul urmărit de Uniune.

               (7)Articolul 90 alineatul (2) din Regulamentul (UE) nr. 1308/2013 prevede că produsele din sectorul vitivinicol importate în Uniune trebuie să fie obținute în conformitate cu practicile oenologice autorizate de Uniune în temeiul regulamentului respectiv sau, înainte de autorizarea respectivă, în conformitate cu practicile oenologice recomandate și publicate de OIV.

               (8)Articolul 9 din Regulamentul (CE) nr. 606/2009 prevede că, în cazul în care nu sunt stabilite de către Comisie, specificațiile privind puritatea și identitatea substanțelor utilizate în practicile oenologice sunt cele stabilite și publicate de OIV.

               (9)Proiectele de rezoluții OENO-TECHNO 14-567B1, 14-567B2 și 14-567C clasifică aditivii sau adjuvanții tehnologici ca substanțe utilizate pentru producția de vin. În conformitate cu articolul 80 alineatul (3) litera (a) și cu articolul 90 alineatul (2) din Regulamentul (UE) nr. 1308/2013, aceste rezoluții vor produce efecte juridice asupra legislației Uniunii.

               (10)Proiectele de rezoluție OENO-SPECIF 15-573, 15-579, 16-603 și 16-604 stabilesc specificațiile privind puritatea și identitatea substanțelor utilizate în practicile oenologice. Aceste practici oenologice au fost publicate și recomandate de OIV, cu condiția ca specificațiile substanțelor utilizate să fie adoptate (Codul internațional al practicilor oenologice al OIV, § 2.1.20 și § 3.4.14). În conformitate cu articolul 80 alineatul (3) litera (a) și cu articolul 90 alineatul (2) din Regulamentul (UE) nr. 1308/2013, precum și cu articolul 9 din Regulamentul (CE) nr. 606/2009, aceste rezoluții vor produce efecte juridice asupra legislației Uniunii.

               (11)Proiectele de rezoluții OENO-SCMA 15-591A, 15-591B, 16-595, 16-597, 16-598, 16-599, 16-600, 16-606 și17-623 stabilesc metode de analiză. În conformitate cu articolul 80 alineatul (3) litera (a) și cu articolul 80 alineatul (5) din Regulamentul (UE) nr. 1308/2013, aceste rezoluții vor produce efecte juridice asupra legislației Uniunii.

               (12)Proiectele de rezoluții în cauză au fost discutate pe larg de experții științifici și tehnici din sectorul vitivinicol. Ele contribuie la armonizarea la nivel internațional a standardelor din sectorul vitivinicol și vor constitui un cadru care va garanta concurența echitabilă în comerțul cu produse din sectorul vitivinicol. Prin urmare, aceste decizii ar trebui sprijinite.

               (13)Pentru a se asigura flexibilitatea necesară pe parcursul negocierilor de dinaintea reuniunii Adunării generale a OIV, statele membre care fac parte din OIV ar trebui autorizate să convină asupra unor modificări ale acestor rezoluții, cu condiția ca respectivele modificări să nu afecteze fondul rezoluțiilor,

               ADOPTĂ PREZENTA DECIZIE:

               Articolul 1

               Poziția care urmează să fie adoptată, în numele Uniunii, în cadrul Adunării generale a OIV din 23 noiembrie 2018 este prevăzută în anexă și este exprimată de statele membre care fac parte din OIV, acționând împreună în interesul Uniunii.

               Articolul 2

               1.În cazul în care există probabilitatea ca poziția menționată la articolul 1 să fie modificată de informații științifice sau tehnice noi prezentate înaintea sau în timpul reuniunilor OIV, statele membre care fac parte din OIV solicită amânarea votului în cadrul Adunării generale a OIV până la stabilirea poziției Uniunii pe baza noilor elemente.

               2.Prin coordonare, mai ales la fața locului, și în lipsa unei decizii ulterioare a Consiliului de stabilire a poziției Uniunii, statele membre care fac parte din OIV, acționând împreună în interesul Uniunii, pot conveni asupra unor modificări ale proiectelor de rezoluții menționate în anexă care nu afectează fondul rezoluțiilor.

               Articolul 3

               Prezenta decizie se adresează statelor membre.

               Adoptată la Bruxelles,

                     Pentru Consiliu,

                     Președintele

                     (1)

                        Hotărârea Curții de Justiție din 7 octombrie 2014, Germania/Consiliul, Cauza C-399/12, ECLI:EU:C:2014:2258, punctul 64.

                     (2)

                        Hotărârea Curții de Justiție din 7 octombrie 2014, Germania/Consiliu, C-399/12, ECLI:EU:C:2014:2258, punctele 61 – 64.

                     (3)

                        JO L 347, 20.12.2013, p. 671.

                     (4)

                        JO L 193, 24.7.2009, p. 1.

                     (5)

                        JO L 333, 29.12.2000, p. 20.

                     (6)

                        JO L 84, 20.3.2014, p. 14-34.

                     (7)

                        Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (JO L 347, 20.12.2013, p. 671).

                     (8)

                        Regulamentul (CE) nr. 606/2009 al Comisiei din 10 iulie 2009 de stabilire a anumitor norme de aplicare a Regulamentului (CE) nr. 479/2008 al Consiliului în privința categoriilor de produse viticole, a practicilor oenologice și a restricțiilor care se aplică acestora (JO L 193, 24.7.2009, p. 1).

    ---documentbreak---

               COMISIA EUROPEANĂ
            Bruxelles, 14.9.2018
            COM(2018) 626 final
            ANEXĂ
            la
            Propunerea de Decizie a Consiliului
            privind poziția care urmează să fie adoptată, în numele Uniunii Europene, în cadrul Organizației Internaționale a Viei și Vinului (OIV)

               ANEXĂ

               Sub rezerva unei eventuale revizuiri ulterioare în funcție de noile evoluții, statele membre, acționând împreună în interesul Uniunii, sprijină numai următoarele proiecte de rezoluții în cadrul etapei 7 referitoare la practicile oenologice, la specificațiile privind puritatea și identitatea substanțelor utilizate în cadrul practicilor oenologice și la metodele de analiză pentru stabilirea compoziției produselor din sectorul vitivinicol.

                        Nr.

                        Rezoluția

                        Titlul

                        1

                        OENO-TECHNO 14-567B

                        Distincția dintre aditivi și auxiliarii tehnologici — Partea 2 (glutation, CO2)

                        2

                        OENO-TECHNO 14-567C

                        Distincția dintre aditivi și auxiliarii tehnologici — Partea 3 (tanini)

                        3

                        OENO-SPECIF 15-573

                        Determinarea activității hemicelulaze în preparatele enzimatice

                        4

                        OENO-SPECIF 16-603

                        Monografie privind drojdii inactive cu niveluri garantate de glutation

                        5

                        OENO-SPECIF 16-604

                        Revizuirea rezoluției OENO 7/2007 privind carbonul oenologic

                        6

                        OENO-SPECIF 15-579

                        Monografie privind carbonatul de potasiu

                        7

                        OENO-SCMA 15-591A

                        Dioxid de sulf liber — actualizarea metodei OIV-MA-AS323-04A

                        8

                        OENO-SCMA 15-591B

                        Dioxid de sulf total — actualizarea metodei OIV-MA-AS323-04A

                        9

                        OENO-SCMA 16-595

                        Determinarea conținutului total de etanol în vinuri prin cromatografie de lichide de înaltă performanță

                        10

                        OENO-SCMA 16-597

                        Modificarea metodei de determinare a acidității totale din oțet

                        11

                        OENO-SCMA 16-598

                        Determinarea conținutului de acid L-lactic din vinuri și musturi

                        12

                        OENO-SCMA 16-599

                        Determinarea conținutului de acid L-malic din vinuri și musturi

                        13

                        OENO-SCMA 16-600

                        Determinarea D-glucozei și D-fructozei din vinuri și musturi

                        14

                        OENO-SCMA 16-606

                        Validarea metodelor de analiză a compușilor volatili din vinuri cu ajutorul cromatografiei cu gaz (rezoluția OENO-SCMA 14-553)

                        15

                        OENO-SCMA 16-623

                        Determinarea conținutului de 2, 4, 6-tricloroanisol care se eliberează în vin prin dopuri de plută